**MODEL**

**CONTRACT DE SERVICII**

**nr.** ............... **din** ……………………….

In temeiul Legii nr. 98/2016 privind achizitiile publice, al Raportului procedurii/Notei Justificative nr. \_\_\_\_\_/\_\_\_\_\_\_\_ si al Acordului cadru nr.\_\_\_\_\_\_/ \_\_\_\_\_\_\_\_\_ s-a incheiat prezentul contract de servicii.

**1. Partile contractante**

**UNITATEA ADMINISTRATIV TERITORIALA - JUDETUL HARGHITA** prin Consiliul Judetean Harghita, cu sediul in municipiul Miercurea Ciuc, Piata Libertății, nr.5, județul Harghita, telefon/fax 0266-207773, fax : 0266-207763; având cod fiscal 4245763, cont bancar nr.RO25TREZ24A665050710101X, deschis la Trezoreria Municipiului Miercurea Ciuc, reprezentata prin **Borboly Csaba**- Presedintele Consiliului Judetean Harghita, in calitate de achizitor,

și

**S.C.\_\_\_\_\_\_\_\_\_\_\_\_** cu sediul in\_\_\_\_\_\_\_\_\_\_\_\_\_\_, telefon/fax \_\_\_\_\_\_\_\_\_\_\_\_\_\_\_ inregistrata la O.R.C. \_\_\_\_sub nr. \_\_\_\_\_\_\_, C.U.I. nr.\_\_\_\_\_\_\_\_ cont de virament nr. \_\_\_\_\_\_\_\_\_\_, deschis la Trezoreria \_\_\_\_, reprezentata prin **\_\_\_\_\_\_\_\_\_\_\_\_\_**- administrator/director , in calitate de prestator.

**2. Definitii**

**2.1.** - In prezentul contract urmatorii termeni vor fi interpretati astfel:

1. **contract** - reprezintă contractele cu toate anexele, care vor fi încheiate în baza prezentului acord-cadru.
2. **achizitor si prestator** - partile contractante, asa cum sunt acestea numite in prezentul contract;
3. **pretul contractului** - pretul platibil prestatorului de catre achizitor, in baza contractului, pentru indeplinirea integrala si corespunzatoare a tuturor obligatiilor asumate prin contract;
4. **subproduse de origine animală** - corpuri întregi sau părţi de corpuri de animale, produse de origine animală sau alte produse obţinute de la animale, care nu sunt destinate consumului uman, incluzând ovule, embrioni şi material seminal, potrivit Regulamentului (CE) nr. 1.069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală şi produsele derivate care nu sunt destinate consumului uman şi de abrogare a Regulamentului (CE) nr. 1.774/2002 (Regulament privind subprodusele de origine animală);
5. **parte** - inseamna promitentul-achizitor sau promitentul**-**executant
6. **data intrarii in vigoare -** este data semnarii contractului de catre ultima parte contractanta.
7. **forta majora** - un eveniment sau o circumstanta exceptionale, care nu poate fi controlata de catre una din parti, pe care partea nu ar fi putut sa o prevada in mod rezonabil inainte de semnarea contractului , care, odata aparuta, nu a putut fi evitata sau depasita in mod rezonabil de catre acea parte, si care nu poate fi atribuita celeilalte parti; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti.
8. **animal** - orice animal vertebrat sau nevertebrat, inclusiv peşti, reptile şi amfibii;
9. **animal de interes economic** - orice animal crescut sau deţinut în gospodăriile populaţiei şi în fermele de creştere intensivă, în mod obişnuit, în scopul desfăşurării unei activităţi economice, cu excepţia animalului de companie;
10. **animal de companie** - orice animal care aparţine speciilor hrănite şi deţinute de om în alte scopuri decât cele comerciale şi nu este destinat consumului uman;
11. **animale moarte** - animalele ucise prin eutanasie, cu sau fără diagnostic exact, ori care au murit, inclusiv animalele născute moarte sau nenăscute, în cadrul unei ferme sau în orice alt spaţiu ori în timpul transportului, dar care nu au fost sacrificate pentru consumul uman;
12. **unităţi de creştere a animalelor** - unităţi care aparţin persoanelor fizice sau juridice, inclusiv instituţiilor publice, în care sunt deţinute animale în scopul creşterii, exploatării ori în alt scop, inclusiv pentru cercetare ştiinţifică, care necesită autorizaţii în vederea desfăşurării activităţii specifice/economice;
13. **crescători individuali de animale** - persoane fizice care cresc sau deţin animale de interes economic în gospodăriile individuale, în exploataţii nonprofesionale;
14. **ecarisare** - activitatea de colectare a subproduselor de origine animală, în scopul procesării sau incinerării/coincinerării acestora, incluzând activităţile de transport, depozitare şi manipulare a acestora, după caz;
15. **unitate de ecarisare** - unitate aparţinând persoanelor juridice, inclusiv instituţiilor publice care desfăşoară activităţi de ecarisare în baza autorizării, potrivit prevederilor legale;
16. **neutralizare a subproduselor de origine animală** - activitatea de ecarisare a subproduselor de origine animală, urmată de procesarea sau de incinerarea/coincinerarea acestora prin transformarea lor în produse stabile biologic, nepericuloase pentru mediul înconjurător, animale sau om, respectiv activitatea de îngropare a acestora în condiţiile stabilite de prezenta ordonanţă;
17. **unitate de neutralizare a subproduselor de origine animală** - unitate aparţinând persoanelor juridice, inclusiv instituţiilor publice care desfăşoară activităţi de neutralizare a subproduselor de origine animală în baza autorizării, potrivit prevederilor legale.
18. **servicii** - activitati a caror prestare fac obiect al contractului;
19. **produse** - echipamentele, masinile, utilajele, piesele de schimb si orice alte bunuri cuprinse in anexa/anexele la prezentul contract si pe care prestatorul are obligatia de a le furniza aferent serviciilor prestate conform contractului;

**3. Interpretare**

**3.1.** - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2.** - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**4. Obiectul contractului**

**4.1.** - Prestatorul se obliga sa presteze **servicii de colectare, transport si neutralizare de deseuri de origine animala provenite din gospodariile crescătorilor individuali de animale la nivelul Judetului Harghita in perioada** octombrie-decembrie, anul 2018, din perioada convenita si in conformitate cu obligatiile asumate prin prezentul contract.

**4.2.** - Achizitorul se obliga sa plateasca pretul convenit in prezentul contract pentru serviciile prestate.

**5. Pretul contractului**

**5.1.** - Pretul convenit pentru indeplinirea contractului, platibil prestatorului de catre achizitor, este de  **\_\_\_\_\_lei** la care se adauga T.V.A. conform prevederilor legale in vigoare, potrivit ofertei declarata castigatoare, anexa la contract.

**5.2. –** Pretul contractului se compune din tariful pentru incinerare …….lei/kg si cel de transport ……..lei/km al deseului de origine animala provenit din gospodariile crescătorilor individuali de animale la nivelul judetului Harghita.

**6. Durata contractului**

**6.1.** - Prestatorul se obliga sa presteze serviciile care fac obiectul prezentului contract, mentionate la art. 4.1., de la data …………… pana la data ………………….. .

**6.2.** - Prezentul contract inceteaza de drept sa produca efecte la data indeplinirii tuturor obligatiilor ce decurg din acesta.

**7. Documentele contractului**

**7.1.** - Documentele contractului sunt:

**a)** anexa nr. 1 - oferta financiara

**b)** anexa nr. 2 - oferta tehnica

**c)** anexa nr. 3 - necesități minime obligatorii

**8. Obligatiile prestatorului**

**8.1.** - Prestatorul se obliga sa presteze serviciide colectare, transport si neutralizare deseuri de origine animalaprovenite din gospodariile populatiei la nivelul Judetului Harghita” in anul 2018, in conformitate cu prevederile normativelor in vigoare, astfel cum sunt enumerate in documentul necesități minime , in conditii calitative si cantitative prevazute in acestea si in conditiile convenite in prezentul contract de servicii.

**8.2.** – Prestatorul se obligă să presteze serviciile care fac obiectul prezentul contract în perioada convenita şi în conformitate cu obligaţiile asumate conform prevederilor Ordonantei Guvernului nr. 24/2016 privind organizarea si desfasurarea activitatii de neutralizare a subproduselor de origine animala care nu sunt destinate consumului uman si ale Hotararii Guvernului nr. 551/2018 pentru aprobarea Normelor metodologice de aplicare a prevederilor Ordonantei Guvernului nr. 24/2016 privind organizarea si desfasurarea activitatii de neutralizare a subproduselor de origine animala care nu sunt destinate consumului uman.

**8.3.** – Prestatorul are urmatoarele obligatii si responsabilitati:

(1) - sa manipuleze, sa colecteze, sa transporte cu mijloace auto proprii autorizate sanitar veterinar, sa depoziteze si sa neutralizeze deseurile de origine animala, cu respectarea prevederilor legislative in vigoare, a cerintelor impuse de DSVSA si mediu;

(2) - mijloacele de transport specializate, trebuie sa fie dotate cu sistem hidraulic de incarcare/descarcare si cantar;

(3) - sa presteze “serviciul de colectare si neutralizare deseuri de origine animala” la solicitarea achizitorului”, pe toata raza unitatii administrativ-teritoriale a Judetului Harghita si colectarea intregii cantitati de deseuri solicitate;

(4) - sa cantareasca si sa asigure incarcarea deseurilor de origine animala, in prezenta crescatorului si in unele cazuri a reprezentantului Achizitorului;

(5) - va centraliza cererile crescatorilor individuali de animale, si le va depune lunar la sediul achizitorului, in termen de 10 zile dupa incheierea lunii in care a prestat serviciie, insotite de urmatoarele documente:

1. situatia centralizatoare cu cantitatea totala, cantarita, de animale moarte neutralizate prin serviciile prestate in baza contractului incheiat de prestator cu achizitorul;
2. copiile facturilor emise de prestatorul de servicii pentru achizitor, aferente activitatii de neutralizare a animalelor moarte pentru care se solicita decontarea ajutorului de stat, precum si situatia centralizatoare a facturilor fiscale emise de prestatorul de servicii (facturile trebuie sa

contina informatii pentru fiecare zi in care a fost prestat serviciul de ecarisare din luna respectiva, defalcate pentru fiecare activitate specifica);

1. copia tabelului aferent activităţii lunare pentru care se solicită decontarea ajutorului de stat, cuprinzând numele şi prenumele crescătorilor individuali de animale de la care au fost ridicate animale moarte, semnăturile acestora, cantităţile de animale moarte ridicate de către prestator de la fiecare crescător individual;
2. declaraţie pe propria răspundere că serviciile de neutralizare a animalelor moarte pentru care solicită decontarea ajutorului de stat sunt prestate fără încasarea contravalorii din costul activităţii de neutralizare a animalelor moarte de la crescătorii individuali de animale;
3. dovadă cont trezorerie;
4. copii ale foilor de parcurs aferente fiecărei zile din luna pentru care se solicită decontarea ajutorului de stat, din care să reiasă traseul şi numărul de kilometri parcurşi pentru ridicarea animalelor moarte; foile de parcurs vor fi întocmite separat, pentru fiecare autovehicul implicat în activitatea de colectare a animalelor moarte;
5. în situaţia în care prestatorul prestează serviciul de ecarisare în mai multe judeţe, învecinate sau nu, documentele depuse în vederea obţinerii ajutorului de stat aferent unui judeţ trebuie să conţină doar costurile suportate de operator pentru efectuarea serviciului de ecarisare pe teritoriul administrativ al judeţului Harghita.

(6) - toate documentele depuse în copie vor purta sintagma "conform cu originalul", vor fi datate, semnate şi ştampilate de către prestatorul de servicii;

(7) - sa incheie un proces-verbal ca urmare a efectuarii prestatiei, semnat de ambele parti si sa predea un exemplar reprezentantului achizitorului;

(8) - sa inscrie obligatoriu in procesul verbal urmatoarele informatii: data, localitatea, numele crescatorului, categora deseurilor (categoria I, II, etc) si/sau tipul deseului animalier (cabaline, porcine, bovine, etc), numarul de bucati, cantitatea;

(9) - sa predea achizitorului documente care sa dovedeasca ca deseul a fost eliminat, prin incinerare, in conditiile legale permise;

(10) - sa solicite eliberarea certificatului sanitar veterinar medicului veterinar arondat localitatii in care se regaseste deseul animalier – daca este cazul si sa inmaneze un exemplar achizitorului;

(11) - sa onoreze comenzile achizitorului referitoare la prestarea “serviciului de colectare, transport si neutralizare deseuri de origine animala”, in maxim 24 de ore de la data lansarii acestora;

(12) - sa inregistreze reclamatiile si sesizarile achizitorului si sa ia masurile care se impun in vederea rezolvarii acestora, in termenul prevazut de lege;

(13) - sa asigure masurile de prevenire a accidentelor de munca si bolilor profesionale, precum si a masurilor de aparare impotriva incendiilor, in vederea desfasurarii activitatii in conditii normale de munca;

**8.4** - Prestatorul se obliga sa despagubeasca Achizitorul impotriva oricaror:

i) reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate, etc.), legate de echipamentele, materialele, instalatiile sau utilajele folosite pentru sau in legatura cu serviciile prestate; si

ii) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre Achizitor.

**9. Obligatiile achizitorului**

**9.1.** - Achizitorul se obligă să plătească preţul convenit în prezentul contract pentru serviciile prestate in conformitate cu prevederile normativelor in vigoare.

**9.2.** - Achizitorul se obliga sa solicite prestatorului, prestarea “serviciului de colectare, transport si neutralizare deseuri de origine animala” de indata ce a fost notificat de catre consiliul local.

**9.3.** - Achizitorul se obliga sa solicite prestatorului sa efectueze prestatia “serviciului de colectare si neutralizare deseuri de origine animala” numai in cazul deseurilor de origine animala, alte tipuri de deseuri nefacand obiectul contractului;

**9.4.** - Achizitorul se obliga sa plateasca prestatorului serviciile prestate de catre acesta in conditiile, modalitatile si la termenele prevazute, in caz contrar, prestatorul are dreptul de a suspenda efectuarea serviciilor de neutralizare a subproduselor de origine animala catre beneficiar, pana la achitarea acestora;

**9.5.** - Achizitorul se obliga sa pastreze confidentialitatea informatiilor referitoare la activitatea prestatorului.

**9.6. -** Achizitorul va pune la dispozitia prestatorului declarat castigator, dupa semnarea contractului, documentatia de executie a obiectivelor.

**10. Modalitati de plata**

**10.1.** - Achizitorul efectueaza plata serviciilor prestate, dupa transferul sumelor necesare de la bugetul de stat catre bugetul local al Judetului Harghita, prin bugetul Ministerului Agriculturii si Dezvoltarii Rurale, fiind excluse platile in avans sau plata unor abonamente lunare.

**11. Raspunderea partilor.**

**11.1.** - Indeplinirea necorespunzatoare sau cu intarziere a obligatiilor asumate in prezentul contract atrage raspunderea partii in culpa.

**11.2.** - **(1)** Pentru indeplinirea cu intarziere sau neindeplinirea obligatiilor asumate, prestatorul datoreaza ca dobanzi legale penalizatoare, conform prevederilor art. 3, alin. 2^1 din O.G. nr. 13/2011, adica nivelul ratei lunare a dobanzii de referinta stabilita de BNR plus 8 puncte procentuale din partea de contract neindeplinita, pana la indeplinirea efectiva a obligatiilor.Majorarile de intarziere se retin din valoarea facturilor prezentate la plata.

**(2)** - Daca achizitorul nu onoreaza facturile in termenul prevazut in contract, atunci acestuia ii revine obligatia de a plati, in conformitate cu O.G. nr. 13/2011, o dobanda legala penalizatoare la nivelul ratei lunare a dobanzii de referinta stabilita de BNR plus 8 puncte procentuale din valoarea facturii neachitate, pana la indeplinirea efectiva a obligatiilor.

**(3) -** Prestatorul poate pretinde daune-interese pentru toate cheltuielile facute pentru recuperarea creantei, in conditiile neexecutarii la timp a obligatiei de plata de catre achizitor.

**11.3.** - Prestatorul va raspunde pentru orice prejudiciu, paguba sau pierdere directa sau indirecta cauzate prin actiunile sau inactiunile sale sau ale personalului său si va plati achizitorului toate aceste daune, dezdaunandu-l integral.

**12. Rezilierea si incetarea contractului**

**12.1.** - **(1)** Nerespectarea obligatiilor asumate prin prezentul contract de catre una dintre parti, in mod culpabil, atrage rezilierea de plin drept a prezentului contract, fara interventia instantei de judecata si fara punere in intarziere, si da dreptul partii lezate de a pretinde plata de daune-interese.

**(2)** Rezilierea prezentului contract va fi notificata celeilalte parti cu cel putin 7 zile inainte de data la care aceasta urmeaza sa-si produca efectele.

**12.2.** - Rezilierea prezentului contract nu va avea nici un efect asupra obligatiilor deja scadente intre partile contractante.

**12.3.** - **(1)** Prezentul contract inceteaza de plin drept, fara a mai fi necesara interventia unei instante judecatoresti, in cazul in care:

a) impotriva prestatorului a fost pronuntata o hotarare definitiva de faliment;

b) prestatorul cesioneaza drepturile si obligatiile sale prevazute de prezentul contract fara acordul achizitorului;

c) partile, de comun acord, convin incetarea contractului.

**(2)** În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data incetarii de plin drept a contractului.

**12.4.** – **(1)** Prezentul contract inceteaza de plin drept, fara a mai fi necesara interventia unei instante judecatoresti, in cel mult 15zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale astfel incat indeplinirea contractului respectiv ar fi contrara intereselor comerciale ale prestatorului si/sau interesului public in cazul achizitorului.

**(2)** În acest caz, achizitorul este indreptatit numai la plata corespunzătoare pentru partea din contract îndeplinită până la data incetarii de plin drept a contractului.

**12.5.** - Incetarea de plin drept a prevederilor prezentului contract se va notifica celeilalte parti cu cel putin 7 zile inainte de data la care incetarea urmeaza sa-si produca efectele.

**12.6.** - Incetarea de plin drept a prezentului contract nu va avea nici un efect asupra obligatiilor deja scadente intre partile contractante.

**12.7.** - Prevederile prezentului capitol nu inlatura raspunderea partii care, in mod culpabil, a cauzat incetarea contractului.

**13.** **Garantia de buna executie a contractului**

**13.1.** Garantia de buna executie se constituie in conformitate cu prevederile art. 39-42 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice

**14. Receptie si verificari**

**14.1.** - Achizitorul are dreptul de a verifica modul de prestare a serviciilor pentru a stabili conformitatea lor cu prevederile caietului de sarcini intocmit de catre achizitor, cu reglementarile autorizate prevazute de legislatia in vigoare pentru aceste tipuri de servicii.

**14.2.** - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract.

**14.3.** – Achizitorul are dreptul de a notifica imediat prestatorului, in scris, orice plangere sau reclamatie ce apare in timpul derularii contractului.

**14.4.** – La primirea unei astfel de notificari, prestatorul are obligatia de a remedia orice deficienta in termen de 24 de ore, fara costuri suplimentare pentru achizitor.

**15. Incepere, finalizare, intarzieri, sistare**

**15.1.** - **(1)**  Prestatorul are obligatia de a incepe prestarea serviciilor de colectare, transport si neutralizare deseuri de origine animala de indata ce a fost notificat de catre achizitor.

**(2)** Prestarea serviciilor se va efectua la solicitarea scrisa a achizitorului, in termen maxim de 24 de ore da la transmiterea comenzii la sediul prestatorului.

**(3)** In cazul in care prestatorul sufera intarzieri si/sau suporta costuri suplimentare, datorate in exclusivitate achizitorului partile vor stabili de comun acord:

**a)** prelungirea perioadei de prestare a serviciului, si

**b)** totalul cheltuielilor aferente, daca este cazul, care se vor adauga la pretul contractului.

**15.2.** - In cazul in care:

**a)** orice motive de intarziere, ce nu se datoreaza prestatorului, sau

**b)** alte circumstante neobisnuite susceptibile de a surveni, altfel decat prin incalcarea contractului de catre prestator, indreptatesc prestatorul de a solicita prelungirea perioadei de prestare a serviciilor, atunci partile vor revizui, de comun acord, perioada de prestare si vor semna un act aditional, fara a fi afectate prevederile referitoare la pretul contractului.

**15.3.** - Daca pe parcursul indeplinirii contractului, prestatorul nu poate respecta termenul de prestare, acesta are obligatia de a notifica acest lucru achizitorului, in cel mai scurt timp posibil, dar un mai mult de 6 ore de la primirea notificarii de la achizitor. Modificarea datei/perioadelor de prestare asumate in contract se face cu acordul partilor, prin act aditional.

**15.4.** - In afara cazului in care achizitorul este de acord cu o prelungire a termenului de executie si cu exceptia cazurilor de forta majora prevazute la art. 18, orice intarziere in indeplinirea contractului da dreptul achizitorului de a calcula si retine majorari de intarziere prestatorului conform art. 11.2.(1).

**16. Ajustarea pretului contractului**

**16.1.** - Pentru serviciile prestate, platile datorate de achizitor prestatorului sunt cele declarate in propunerea financiara, anexa la contract.

**16.2.** - Pretul contractului nu se actualizeaza.

**17. Forta majora**

**17.1.** - Forta majora este constatata de o autoritate competenta.

**17.2.** - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

**17.3.** - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

**17.4.** - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

**17.5.** - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

**17.6.** - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalteparti incetarea de plin drept a prezentului contract, fara ca vreuna din parti sa poata pretinda celeilalte daune-interese.

**18. Amendamente**

**18.1.** - Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

**(2)** – Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, in conditiile prevazute de art. 221 si art. 222 din Legea 98/2016.

**19. Cesiunea**

**19.1.** - Nici o parte nu va cesiona o parte sau intregul contract, beneficiul sau orice alt drept in cadrul sau asupra contractului.

**19.2.** - Prin exceptie este permisă doar cesiunea creanţelor născute din acel contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**19.3.** - Cesiunea nu va exonera prestatorul de nici o responsabilitate privind garantia sau orice alte obligatii asumate prin contract.

**19.4**. - Solicitările de plată către terţi, altii decât subcontractantii si/sau tertii sustinători declarati, pot fi onorate numai după operarea unei cesiuni cu respectarea acordului prealabil scris al Achizitorului, în condiţiile prevăzute de dispoziţiile Codului Civil Roman.

**20. Solutionarea litigiilor**

**20.1.** - Achizitorul si prestatorul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

**20.2.** - Daca, dupa 15 de zile de la inceperea acestor tratative neoficiale, achizitorul si prestatorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti competente din Romania, in conformitate cu prevederile Codului de procedura civila in vigoare.

**21. Limba care guverneaza contractul**

**21.1.** - Limba care guverneaza contractul este limba romana.

**22. Comunicari**

**22.1.** - **(1)** Orice comunicare intre parti, referitoare la indeplinirea prezentului contract, trebuie sa fie transmisa in scris.

**(2)** Orice document scris trebuie inregistrat atat in momentul transmiterii cat si in momentul primirii.

**22.2.** - Comunicarile intre parti se pot face si prin telefon, telegrama, telex, fax sau e-mail cu conditia confirmarii in scris a primirii comunicarii.

**23. Legea aplicabila contractului**

**23.1.** - Contractul va fi interpretat conform legilor din Romania.

Părţile au înteles să încheie prezentul contract in doua exemplare, unul pentru achizitor si unul pentru prestator.

|  |  |
| --- | --- |
| **ACHIZITOR-,** | **PRESTATOR,** |
| **U.A.T. JUDETUL HARGHITA prin** |  |
| **CONSILIUL JUDETEAN HARGHITA** | **S.C…………………** |
|  |  |
| **PRESEDINTE,** | **ADMINISTRATOR** |